# Kertomus Karjalan teologisen seuran toiminnasta vuonna 2014

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmätilaisuuksia sekä teologisen symposiumin.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 28.4.2014. Läsnä oli 14 seuran jäsentä.

Kun hallituksen puheenjohtajana seuran perustamisesta, vuodesta 2003 lähtien toiminut professori Paavo Kettunen ei ollut enää käytettävissä, vuosikokous valitsi professori Hannu Mustakallion puheenjohtajaksi vuodeksi eteenpäin. Hallituksen varsinaisiksi jäseniksi valittiin hiippakuntadekaani, TT Sakari Häkkinen ja yliopistonlehtori Pekka Metso. Hallituksen varajäseniksi valittiin kirkkoherra Ville Ojala ja tohtorikoulutettava, TM Hanne Janhonen.

Professori Hannu Mustakallion siirryttyä puheenjohtajaksi hallituksen jäseneksi valittiin hänen paikalleen vuodeksi 2014 yliopistonlehtori, dosentti Jouko Kiiski.

Lisäksi hallitukseen on toimintavuonna kuulunut TT Kati Kemppainen. Läntisen teologian opiskelijoiden ainejärjestöä Fides Ostiensista hallituksessa on edustanut Jani Mäkitalo ja ortodoksisen teologian opiskelijoiden ainejärjestöä Pististä Annamari Muikku.

Seuran varapuheenjohtajana on toiminut Pekka Metso, rahastonhoitajana Marita Tiili ja julkaisusihteerinä Hannu Mustakallio.

Seuran sihteerinä on kertomusvuoden aikana toiminut TK Atte Hokkanen.

Vuoden 2014 aikana hallitus piti neljä kokousta, joissa käsiteltiin yhteensä 56 asiakohtaa.

1. **Jäsenet**

Seuralla oli vuoden 2014 lopussa yhteensä 126 jäsentä (edellisenä vuonna 124), joista varsinaisia jäseniä oli 90 (86), opiskelijajäseniä 16 (18), kannatusjäseniä 18 (18) ja kunniajäseniä 2 (2). Kannatusjäseniin kuuluivat Kuopion, Mikkelin ja Lapuan hiippakuntien tuomiokapitulit sekä 15 seurakuntaa.

1. **Toiminta**

Vuoden 2014 toiminta koostui kaikille avoimista yleisöilloista, jäsenille tarkoitetusta tupaillasta sekä teologisesta symposiumista *Kirkko myrskyn silmässä*.

* 1. Yleisö- ja tupaillat

Seura järjesti vuonna 2014 neljä yleisöiltaa ja yhden tupaillan. Tilaisuuksien osanottajamäärä oli yhteensä 105 henkeä.

Seuraavassa on lueteltu yleisöillat ja tupailta sekä niiden teemat, alustajat ja yleisömäärät:

|  |  |  |  |
| --- | --- | --- | --- |
| **Pvm** | **Teema** | **Alustaja** | **Yleisömäärä** |
| 27.3.2014 | Naimisiin pääsemisen ehdot – luterilaisia näkökulmia avioliiton muutokseen ja pysyvyyteen | Prof. Antti Raunio ja dos. Vesa Hirvonen, kommenttipuheenvuoro Pekka Metso | 22 |
| 28.4.201422.10.2014 | Vuosikokousesitelmä: Profeetat yhteiskunnan omanatuntona ennen ja tänään?Tupailta: Kirkollisia vaikuttajia Pyhästä Henrikistä nykypäivään  | Emerituspiispa Wille RiekkinenProf. HannuMustakallio | 3912 |
| 28.10.201428.11.2014 | Viipurin – Mikkelin hiippakunta, sota ja siirtoseurakunnat 1939 – 1949Messu, ripari ja hartaushetki kännykkään? Uusimmat tiedot Itä-Suomen yliopiston seurakunnalliset mobiiliteknologiat -hankkeesta. | TT Jaakko RipattiDos. Tapani Innanen, TT Harri Koskela, TM Eveliina Ojala | 2012 |

* 1. Symposium Kirkko myrskyn silmässä

Seura järjesti 25. – 26.2.2014 järjestyksessä viidennen teologisen symposiuminsa Joensuussa. Yhteistyökumppaneina olivat Itä-Suomen yliopisto, Kuopion ja Mikkelin hiippakunnat, Karjalan hiippakunta, Joensuun seurakuntayhtymä ja Pohjois-Karjalan teologipiiri. Symposiumissa lähestyttiin yleisteemaa *Kirkko myrskyn silmässä* sekä yleisesitelmin ja haastatteluin että kahdeksassa eri kanavassa, joita olivat Herätysliikkeetkö kirkon äänenä?, Kirkko ja puolueet, Kirkko ja Raamattu, Kirkot ja uskonto koulussa, Kirkot ja media, Kirkot ja seksuaalisuus, Oppi – kirkon turva vai taakka? sekä Kirkko ja kansalaisyhteiskunta.

Symposiumiin oman panoksensa antaneiden esiintyjien joukko oli ennätyksellisen suuri, kanavien puheenjohtajat ja asiantuntijat mukaan lukien lähes 40 henkeä. Mukana olivat muiden muassa piispat Jari Jolkkonen ja Seppo Häkkinen sekä emeritusarkkipiispa John Vikström.

Symposiumin kulut katettiin osanottomaksuilla sekä kirkkohallituksen, Kuopion ja Mikkelin hiippakuntien, Joensuun seurakuntayhtymän, Pohjois-Karjalan teologipiirin ja teologian osaston myöntämillä avustuksilla. Symposiumin vastuunkantajille osoittivat vieraanvaraisuuttaan Itä-Suomen yliopiston rehtori Perttu Vartiainen sekä arkkipiispa Leo ja piispat Jari Jolkkonen ja Seppo Häkkinen. Symposiumissa laskettiin olleen yhteensä 255 osanottajaa. Palautelomakkeen täytti 70 eli 27 % osallistujista. Heistä 96 % ilmaisi olevansa tyytyväisiä symposiumiin.

* 1. Vuoden 2016 symposiumin valmistelu

Seura on päättänyt järjestää seuraavan symposiuminsa Joensuussa 15. – 16.2.2016. Ensimmäisen iltapäivän osalta ohjelma toteutetaan yhdessä teologian ja terveystieteiden yhteistyön suunnitteluryhmän kanssa. Aiheena ovat potilaan kokonaisvaltaista kohtaamista ja potilaan hoidon eettisiä ongelmia koskevat teemat. Symposiumin yleisteemana tulee olemaan *Kuolema*. Seura on nimennyt valmistelutyöryhmän, johon kuuluvat Hannu Mustakallio, Pekka Metso, Heikki Salomaa, Jouko Kiiski ja Atte Hokkanen (sihteeri). Kuopiossa ensimmäisen iltapäivän valmisteluihin osallistuu KTS:n puolesta Sakari Häkkinen.

* 1. Muu toiminta

Seura nimesi vuoden opiskelijoiksi läntisen teologian opiskelijan Jenni Tabellin ja ortodoksisen teologian opiskelijan Joonas Ratilainen. Tabellille luovutettiin kirjalahjakortti Suomalaiseen kirjakauppaan Fides Ostiensiksen vuosijuhlassa 9.4.2014 ja Ratilaiselle Pistiksen vuosijuhlassa 15.10.2014. Seura sponsoroi lisäksi Fides Ostiensista 150 eurolla ja sai logonsa sen tilaamiin opiskelijahaalareihin.

1. **Tiedotus**

Seuran toiminnasta kerrottiin jäsenille jäsentiedotteiden välityksellä sekä yliopiston piirissä. Pääasiallisena tiedotuskanavana oli sähköposti. Seura laati uuden version KTS:n toimintaa ja jäsenyyttä esittelevästä kirjeestä, joka jaetaan Kuopion hiippakunnassa papiksi vihittäville ordinaatiovalmennuksen yhteydessä.

Lisäksi yleisöilloista tiedotettiin *Kirkkotien*, *Karjalaisen* ja *Karjalan Heilin* välityksellä,

*teologia.fi- ja ort.fi* -sivustoilla sekä yliopiston tapahtumakalenterissa. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi).

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2014 yhteensä 57 varsinaista jäsentä 126 jäsenestä, 5 opiskelijajäsentä 16 opiskelijajäsenestä ja 14kannatusjäsentä 18 kannatusjäsenestä. Hallituksen jäseniltä ja varajäseniltä (5 + 2) sekä kunniajäseniltä (2) ei ole peritty jäsenmaksua.

Suurimmat menoerät olivat symposiumin järjestämiseen liittyvät kustannukset, sihteerin palkkakulut sekä yleisöiltojen esitelmöijien matka- ja majoituskulut.

Seuran verkkosivuilla on ollut Pohjois-Karjalan Sähkön mainos.

Seuran toiminnantarkastajana on toiminut lehtori Juhani Sainio ja varatoiminnantarkastajana hallintojohtaja Tommi Mäki.